Tradicijske igre i igračke

O tradicijskim igrama i igračkama razgovarao sam sa svojom mamom. Razgovor sam ovdje zapisao.

**Ja**: S kojim si se igračkama najviše igrala kad si bila malena?

**Mama**: Najviše sam se igrala sa svojim starim liscem Liskom. On me pratio u svim igrama, s njim sam spavala i nosila sam ga posvuda sa sobom. Izgubio je i oko pa ga je teta Tina “operirala” i sašila mu novo.

**Ja**: A gdje je sada Lisko?

**Mama**: U mojoj radnoj sobi. Lisko ima 36 godina i još je uvijek živ.

**Ja**: Tko ti je kupovao igračke?

**Mama**: Najviše roditelji, uglavnom za rođendane.

**Ja**: Jesi kada sama napravila igračku?

**Mama**: Jesam. Znali smo slagati igračke od drvenih kocaka i od tkanine.

**Ja**: Jesi imala mnogo igračaka?

**Mama**: Ne, nisam. Zato sam ih sve jako čuvala.

**Ja**: Kojih ste se igara najviše igrali kao djeca?

**Mama**: „ Čovječe ne ljuti se”, skrivača i skakali smo gumi gumi.

**Ja**: Što ti se najviše sviđalo? '

**Mama**: „ Čovječe ne ljuti se” jer smo se uvijek ljutili!

**Ja**: Jesu li ti bile bolje vaše igračke i igre ili današnje?

**Mama**: Teško je na to odgovoriti. Prije nije bilo toliko igračaka za kupiti pa smo sami smišljali igre kako bismo se zabavili. ''

Jakov Mihalić, 5. razred



**Lisko**